Kes veel ei tea: Bio4You Ökopoodides on saadaval LAHTISED pesu- ja puhastusvahendid Itaalia ökokosmeetika ja kodupuhastuse suurtootjalt Greenaturalilt. Oleme ääretult õnnelikud selle tootevaliku üle, kuna see on veel üks viis, kuidas saame panustada loodushoidu ja vähendada tarbetu plastiku kogunemist!
#000000
Miks on oluline vähendada plastijäätmeid?
#000001
Igal aastal toodetakse ainuüksi Euroopas 322 miljonit tonni plasti (võrdluseks 1,5 miljonit tonni 1950. aastal). Seejuures võetakse taaskasutusse vähem kui kolmandik plastist. Suurim plastijäätmete allikas on pakendid, sealjuures ka pesu- ja puhastusvahendite plastpakendid. Tervelt 40% KOGU toodetud plastist moodustavad pakendid.
#000002
Plasti ringlussevõtu väike osakaal ELis toob suurt kahju nii majandusele kui ka keskkonnale. Hinnangute kohaselt läheb 95% plastpakendimaterjali väärtusest pärast lühikest esmakasutuse tsüklit majanduse jaoks kaotsi.
#000003
Igal aastal eraldab plasti tootmine ja põletamine kogu maailmas umbes 400 miljonit tonni CO2, millest osa oleks võimalik parema ringlussevõtuga vältida.
#000004
Maailmas on tohutu hulk tarbetut plastmassi – ainuüksi Ameerikas äravisatud plastikpudelitest valmistatud kett ulatuks 4 korda ümber maakera. Looduses kulub ühe plastikpudeli lagunemiseks 60-80 aastat.
#000005
Miks on plastijäätmete taaskasutus niivõrd vähene?
#000006
Põhjuseid on mitmeid, kuid üheks suurimaks takistuseks on asjaolu, et taaskasutatava toote kvaliteet ja hind võrreldes esmase ekvivalenttoote omaga ei ole tootjatele soodne. Plastitöötlejad vajavad suures koguses ringlussevõetud plasti, mis on toodetud rangelt kontrollitud spetsifikatsioonide kohaselt ja konkurentsivõimelise hinnaga.
#000007
Kuna aga plasti on iga tootja vajadustele lihtne kohandada, muudab tooraine mitmekesisus ringlussevõtuprotsessi keerukamaks ja kulukamaks ning mõjutab lõpptoote kvaliteeti. Seetõttu moodustab nõudlus ringlussevõetud plasti järele ainult 6% Euroopa plastinõudlusest.
#000008
Ühe teise peamise põhjusena võib kindlasti välja tuua elanikkonna harjumusi – inimesed ei mõtle tihti selle peale, et ka prügi peab kuhugi minema ning ei ole teadlikud plastpakendite mõjust keskkonnale. Meie ühiskond ei paku väga palju alternatiive igapäevases tarbimises ega ka võimalusi mõistlikuks taaskasutuseks. Üldine mentaliteet pigem soosib läbimõtlemata hetkeoste ega suuna inimesi mõtlema ei taaskasutusele ega loodussõbralikule, jätkusuutlikule tarbimisele.
#000009
Õnneks aga on siiski olemas lahendused ning loodetavasti olukord lähiaastatel paraneb ning inimeste teadlikkus suureneb.
#000010
Euroopa Liidu tasandil on pakutud võimalike lahendustena näiteks:
#000011
liikmesriikide ergutamist kaaluma ringlussevõetud toodete käibemaksu vähendamist.
ringlussevõetud materjali miinimumsisaldust käsitlevate kohustuslike eeskirjade kehtestamine teatavate toodete puhul
#000012
Indiviidi tasandil saame olla teadlikumad alternatiividest – kui vähegi võimalik tuleks eelistada näiteks klaaspakendit. Samuti aitab pakendil olevatele märgistustele tähelepanu pööramine: kas pakend on todetud taaskasutatud plastikust, kas seda saab taastöödelda. Võimalusel taaskasuta ise pakendeid!
#000013
Plastpakendid, mida ei ole plaanis ise taaskasutada tuleks viia vastavatesse konteineritesse. Hea ülevaate kogumiskohtadest, konteineritest jms annab näiteks veebirakendus . Kuhuviia.ee on jäätmete ja asjade kogumispunktide kaardirakendus, kust saad infot kuidas vabaneda sulle ebavajalikest asjadest nagu vanad riided, elektroonika, mööbel, nõud või taaskasutatavatest jäätmetest nagu taara, vanapaber, pakendid, ehituspraht jms.
#000014
Bio4You Ökopoodides on saadaval lahtiselt Itaalia ökokosmeetika ja puhastusvahendite suurtootja Greenaturali pesu- ja puhastusvahendid. Võta kaasa enda tühi ja puhas pakend ning tule täida naha- ja loodussõbraliku pesuvahendiga!
#000016
Saada on nii keha- kui juuksehoolduse tooteid ning kõiksugu kodupuhastusvahendeid – pindadele, põrandale, pesule!
Greenaturali lahtised pesu- ja puhastusvahendid on:
#000017
Lahtised puhastus ning pesuvahendid on lihtsaim viis vähendadatarbetu plastiku tootmist ja kasutamist ning säästa keskkonda.
#000018
SUUR SPIKKER: Mis vahe on söögisoolal ja kosmeetilisel soolal?
8 moodust, kuidas sel aastal jõulud jätkusuutlikumaks muuta
PUHAS TOIT: Kuidas kasutada gluteenivaba sojajahu?
#000020
8 moodust, kuidas sel aastal jõulud jätkusuutlikumaks muuta
#000022
PUHAS TOIT: Kuidas kasutada gluteenivaba sojajahu?
#000023
SUUR SPIKKER: Mis vahe on söögisoolal ja kosmeetilisel soolal?
8 moodust, kuidas sel aastal jõulud jätkusuutlikumaks muuta
Aleppo seep – teene nii nahale kui ka keskkonnale
PUHAS TOIT: Kuidas kasutada gluteenivaba sojajahu?
#000024